Zəfər bayrağı (Azərbaycan)

Zəfər bayrağı — 8 noyabr 2020-ci il Ermənistanın işğalından azad olunduqdan sonra Azərbaycan Ordusu əsgərləri tərəfindən Şuşa şəhəri icra hakimiyyəti binası üzərinə qaldırılan bayraq. Bu bayraq Azərbaycanın İkinci Qarabağ müharibəsində Zəfər Bayrağı elan olunub.

Şuşa şəhəri azad edildikdən sonra Azərbaycan Xüsusi Təyinatlı Qüvvələri hərbçiləri tərəfindən sancılan bayraq Azərbaycannın İkinci Qarabağ müharibəsində qələbəsinin əsas simvoludur. Zəfər bayrağı 2020-ci il 10 dekabrda keçirilən Qələbə Paradında nümayiş olunmuşdur. Bayraq meydana Şuşa azad olunandan sonra şəhərin ilk komendatı təyin edilən Vətən Müharibəsi Qəhrəmanı, general-mayor Zaur Məmmədovun rəhbərlik etdiyi qrup tərəfindən gətirilmişdir.

Zəfər bayrağı Azərbaycan Respublikasının rəsmi simvollarından biridir. Hazırda Müdafiə Nazirliyində saxlanılsa da gələcəkdə Azərbaycan Respublikası Prezidenti İlham Əliyevin 03 dekabr 2020-ci il tarixli Sərəncamı ilə yaradılacaq Vətən müharibəsi memorial kompleksinin və Zəfər muzeyində nümayiş olunacaq.

 Tarixi 
250px|thumb|right|Şuşanın azad edilməsi əməliyyatı xəritəsi
2020-ci il sentyabrın 27-dən noyabrın 10-dək Azərbaycan və Ermənistan arasında İkinci Qarabağ müharibəsi olmuşdur. noyabrın 25-də Kəlbəcər, dekabrın 1-də Laçın rayonları Ermənistan respublikası ilə 44 gün davam edən müharibə Azərbaycanın inamlı qələbəsi ilə bitmişdir. Müharibə ərzində Azərbasycan tərəfi 4 oktyabrda Cəbrayıl rayonunu, 17 oktyabrda Füzuli rayonunu, 20 oktyabrda Zəngilan rayonunu, 25 oktyabrda Qubadlı rayonunu azad etmişdir. Bu müharibə ərzində Azərbaycan ordusunun ən müvəfəqiyyətli əməliyyatı 8 noyabrda Şuşa şəhərinin işğaldan azad edilməsi olmuşdur. Məhz Şuşa əməliyyatı müharibənin bitməsində mühüm amil olmuşdur.

 Bayrağın sancılması 
250px|thumb|right|General-leytenant Kərim Vəliyevin rəhbərlik etdiyi Azərbaycan Respublikasının Dövlət Bayrağı, Zəfər Bayrağı və Azərbaycan Silahlı Qüvvələri qoşun növlərinin bayraqlarının keçidi
Şuşa şəhərinin azad edilməsi əməliyyatı çərçivəsində Azərbaycan Xüsusi Təyinatlı Qüvvələri 7 noyabrda şəhərin qayalıqlarını dırmaşaraq yüngül silah-sursat ilə Şuşaya daxil olmuşdur. Onlar tezliklə erməni qoşunlarını şəhərdən qovmuş və 8 noyabrda Azərbaycan Prezidenti İlham Əliyev Azərbaycan qüvvələrinin Şuşanı işğaldan azad etdiyini bəyan etmişdir. Şəhər azad edildikdə Azərbaycan silahlı qüvvələri şəhər icra hakimiyyəti binası üzərində Azərbaycan bayrağını qaldırmışdılar.

Noyabrın 10-u Bakı vaxtı ilə saat 01:00-dan etibarən Dağlıq Qarabağ münaqişəsi zonasında atəşin və hərbi əməliyyatların tam dayandırılması, 1 dekabradək Ermənistan qüvvələrinin Dağlıq Qarabağın ətrafında Ermənistan nəzarətindəki Azərbaycan ərazilərindən çıxarılması ilə nəticələnən bəyanatla müharibə bitmişdir.

 Zəfər bayrağının elan edilməsi 
2020-ci il dekabrın 10-da Bakıda Azadlıq Meydanında Azərbaycanın İkinci Qarabağ müharibəsində qələbəsi şərəfinə tarixi hərbi parad keçirilmişdir. Zəfər Paradında 3000 Azərbaycan əsgəri və zabiti ilə yanaşı və türk əsgər və zabitləri də iştirak etmişdir.

Hərbi paraddan əvvəl Şuşa şəhəri azad edildikdən sonra Azərbaycan Xüsusi Təyinatlı Qüvvələrinin hərbçiləri tərəfindən sancılan bayraq Azərbaycannın Zəfər bayrağı elan edilmişdir. Bu barədə hərbi paradın aparıcısı Abdulla Qurbani məlumat vermişdir. Azərbaycanın İkinci Qarabağ müharibəsində qələbəsinin əsas simvolu olan Zəfər bayrağı hərbi parad zamanı meydana Şuşa azad olunandan sonra şəhərin ilk komendatı təyin edilən Vətən Müharibəsi Qəhrəmanı, general-mayor Zaur Məmmədovun rəhbərlik etdiyi qrup tərəfindən gətirilmişdir.

 Həmçinin bax 
 Azərbaycan bayrağı
 Zəfər bayrağı

 İstinadlar 

 Xarici keçidlər 
 Vətən müharibəsinin Zəfər Bayrağı paradda nümayiş etdirilib
 Prezident İlham Əliyev Zəfər paradında iştirak edib
 Vətən müharibəsinin Zəfər Bayrağı paradda nümayiş etdirildi

Kateqoriya:Azərbaycanın dövlət rəmzləri
Kateqoriya:8 noyabrda yarananlar
Kateqoriya:2020-ci ildə Azərbaycanda yarananlar
Kateqoriya:İkinci Qarabağ müharibəsi
Kateqoriya:Azərbaycan Silahlı Qüvvələri
Kateqoriya:Qələbə paradları
Kateqoriya:2020-ci ildə Azərbaycan
Kateqoriya:Azərbaycanın milli simvolları